b'\n_START_ARTICLE_\nPultava (kirja)\n_START_PARAGRAPH_\nPultava (alkuteos Poltava) on ruotsalaisen historioitsijan ja kirjailijan Peter Englundin vuonna 1988 julkaistu l\xc3\xa4pimurtoteos, joka k\xc3\xa4sittelee nykyisen Ukrainan alueella sijaitsevan Pultavan kaupungin l\xc3\xa4hell\xc3\xa4 vuonna 1709 k\xc3\xa4yty\xc3\xa4 Pultavan taistelua. Englund kirjoitti teoksen samanaikaisesti vuonna 1989 valmistuneen v\xc3\xa4it\xc3\xb6skirjansa kanssa. Kirja oli suuri myyntimenestys: sit\xc3\xa4 on myyty maailmanlaajuisesti yli 250\xc2\xa0000 kappaletta, ja se on k\xc3\xa4\xc3\xa4nnetty lukuisille kielille.'